[ca] En aquest treball de final de màster es desenvolupa un pla de participació per als territoris de l'Alt Pirineu i l'Aran amb l'objectiu que les persones joves puguin ser partícips de les polítiques públiques que afecten el seu territori i, d'aquesta manera, es vegin reflectides les seves necessitats. A més, havent-se detectat nombroses similituds entre els territoris que componen l'àrea geogràfica de l'Alt Pirineu i l'Aran, aquest pretén ser una guia per a desenvolupar els diferents plans locals o comarcals de manera que els territoris puguin compartir estratègia i objectius i així assolir fites més ambicioses. D'aquesta manera, després de detectar la necessitat de fer un projecte o pla de joventut que englobi tots els territoris que conformen l'Alt Pirineu i l'Aran, s'ha decidit desenvolupar aquest treball com a projecte aplicable, realista i eficaç. El pla participatiu en qüestió es desenvoluparia, d'una banda, a partir de l'ús dels nous mecanismes de participació com són la participació electrònica i l'ús de les eines TIC per a tirar endavant el projecte i fer-lo efectiu, i d'altra banda, també es combinaria amb una dimensió presencial més tradicional per tal d'assegurar l'heterogeneïtat dels participants en un territori on la cultura de la participació és encara molt incipient. Finalment, aquesta proposta de pla de participació està en consonància amb els objectius de la Xarxa Nacional d'Emancipació Juvenil: facilitar la participació i l'emancipació de les persones joves optimitzant recursos i compartint estratègies de manera que aquest procés pot ser la guia per avançar en termes de participació a l'àrea de joventut de tot el territori.

[en] This papers develops a participation plan for the territories of the l'Alt Pirineu i l'Aran with the aim that young people can be part of the public policies that affect their territory and, of this that way, their needs are reflected. In addition, having detected numerous similarities between the territories that make up the geographical area of the l'Alt Pirineu i l'Aran, this aims to be a guide to develop the different local or regional plans so that the territories can share strategy goals and thus achieve more ambitious goals. Therefore, after detecting the need to make a project or youth plan that encompasses all the territories that make up the l'Alt Pirineu i l'Aran, it has been decided to develop this work as an applicable, realistic and effective project. The participatory plan in question would be developed, on the one hand, from the use of new participation mechanisms such as electronic participation and the use of ICT tools to carry out the project and make it effective, and on the other hand, it would also be combined with a more traditional face-to-face dimension in order to ensure the heterogeneity of participants in a territory where the culture of participation is still very incipient. Finally, this proposed participation plan is in line with the objectives of the National Youth Emancipation Network: to facilitate the participation and emancipation of young people by optimizing resources and sharing strategies so that this process can be the guide to advance in terms of participation in the youth area of the whole territory.